כ"ט בנובמבר

די יידן זיינען ארויס טאַנצן אין די גאַסן

כ"ט בנובמבר איז אן העברעיש אנערקענונגס-ווארט וואס באטייט דער טאג ט"ז כסלו ה'תש"ח ; 29סטן נאוועמבער 1947. "כ"ט בנובמבר" האט באקומען א "שם" און א סך גאסן אין ארץ ישראל ווערט אנגערופן לויט דעם: "כ"ט בנובמבר".

אין דער טאג האט דער יו-ען באשטימט די ענדע פון דעם בריטישן מאנדאט אין ארץ ישראל און צו אויפשטעלן צוויי באזונדערע מדינות: א יידישע רעגירונג און אן אראבישע רעגירונג, מיט ירושלים אונטער אן אינטערנאַציאָנאַלן קאנטראל.

די אראבער האבן נישט מסכים געווען צום יו-ען פסק, און האבן באלד אנגעהויבן די אומאפהענגיקייט מלחמה, וואס צו דער ענדע האבן זיי אנגעווארן דעם קריג.

דעם יו-ען פארשלאג פון דער פראגראם צו צעטיילן ארץ ישראל איז באשטעטיגט געווארן דורך רוב וויילערס. 33 מדינות האבן געשטימט יא, 13 - אויף ניין, 10 האבן זיך אפגעהאלטן פון שטימען, און איין לאנד איז געווען אפוועזנד.

 יא-שטימערס: פֿאַראײניקטע שטאַטן פֿון אַמעריקע, אויסטראליע, אורוגוויי, עקוואדאר, איסלאנד, אוקריינע, סאוויעטן פארבאנד, בעלגיע, באליוויע, בראזיל, בעלארוס, גוואטעמאלע, דרום אפריקע, דענמארק, דאמיניקאנישע רעפובליק, האיטי, האלאנד, ווענעזועלע, ליבעריע, לוקסעמבורג, ניו זילאנד, ניקאראגוא, נארוועגיע, פאנאמא, פאראגוויי, פערו, פיליפינען, פוילן, פראנקרייך, טשעכאסלאוואקיי, קאסטא ריקא, קאנאדע, שוועדן.
 ניין-שטימערס: איראן, אפגאניסטאן, אינדיע, גריכנלאנד, לבנון, עגיפטן, סיריע, איראק, סאודי אראביע, פאקיסטאן, קובא, טערקיי, תימן.
 אפהאלטערס: ארגענטינע, עטיאפיע, גרויסבריטאניע, האנדוראס, יוגאסלאוויע, מעקסיקא, כינע, טשילע, על סאלוואדאר, קאלאמביע.
 געפעלט: טיילאנד.

קאַטעגאָריע:בריטישער מאנדאט

en:United Nations Partition Plan for Palestine#The vote